ફિલ્મ રિલીઝ થઈ એ પછી અમે લોકોના રિએક્શન્સ જોવા માટે ત્રણ વીક સુધી જુદા જુદા થીએટર્સમાં જતા હતા. એક થીએટરની બહાર મને એક ઓલ્ડ કપલ રોતું દેખાયું. એ બન્ને ધ્રુસકે અને ધ્રુસકે રડી રહ્યા હતા. મોટે ભાગે લોકો ફિલ્મ ચાલતી હોય તે દરમિયાન રડતા હોય પણ બહાર આવીને રડે તેવું ઓછું બનતું હોય છે. અમે તેમની પાસે ગયા અને તેમને પૂછ્યું કે, શું થયું? કોઈ પ્રોબ્લેમ તો નથી ને? તેમણે જે જવાબ આપ્યો તે મને કાયમ યાદ રહેશે. આ કપલે મને કહ્યું કે અમે અત્યારે ફિલ્મ જોઈને બહાર આવ્યા તો લગભગ તે જ સમયે અમારો દીકરો અને વહુ પણ અમેરિકામાં આ ફિલ્મ જોઇને બહાર આવ્યા હતા. તેમણે અમને ફોન કર્યો અને કહ્યું કે અમે ભારત આવીએ છીએ અને તમારે હવેથી અમારી સાથે જ રહેવાનું છે. આપણે બધા સાથે જ રહીશું. આવા બીજા પણ ખૂબ કોમ્પ્લિમેન્ટ્સ મળ્યા હતા. કેટલાક લોકોએ કહ્યું કે અમે ત્રણ જનરેશન્સ પહેલી વાર કોઈ ફિલ્મ જોવા એક સાથે ગયા. મેં હમણાં જ એક ટ્વિટ શેર કર્યું હતું કે, એક નાનકડી દીકરી તેના પપ્પાથી રિસાઇ હતી. પરિવાર આ ફિલ્મ જોવા ગયો. ફિલ્મ જોઇને દીકરીએ પપ્પા માટે એક ગ્રીટિંગ કાર્ડ બનાવ્યું. જેમાં લખ્યું કે, પપ્પા હું અમોલ જેવી નહીં બનું આઈ એમ સોરી. લોકોને આ ફિલ્મ જીવન સાથે જોડાયેલી લાગી તેનો આનંદ છે,